
כתב תביעה

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 






חלק 2: 

(1) בעלי הדין : 

1. התובעת, ילידת 13.1.65, הייתה בכל הזמנים הרלבנטיים לתביעה זו הנוסעת ו/או המשתמשת ברכב הנושא מ״ר 68-946-58 (להלן:״הרכב״).

2. הנתבע 1 היה בכל הזמנים הרלבנטיים לתביעה זו הנהג ברכב.

3. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה ואישור משטרה מסומנים ״כנספח 1״.

(2) פירוט הסעד המבוקש באופן תמציתי: 
4. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב במועד בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

5. מחמת מגבלותיה הנובעות מהתאונה, התקשתה ומתקשה התובעת בביצוע עבודתה, נבצר ממנה להמשיך לעבוד באופן שעבדה עובר לתאונה ונגרמו לה הפסדי שכר.

6. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

7. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 21.8.23, בשעה 21:00 או בסמוך לכך, בדרך בגין בראש העין, היה הרכב אשר היה נהוג ע"י הנתבע 1 מעורב בתאונה והתובעת נפגעה ונחבלה בגופה (להלן: "התאונה").

9. ממקום התאונה פונתה התובעת באמצעות צוות מד"א, עם כאבים עזים והגבלה בתנועות הצוואר, כתף שמאל וביד שמאל (דומיננטית!), במיון בבית החולים "בלינסון" בפתח תקווה, בוצעו מספר בדיקות, שכללו בדיקות דימות, ולאחר קבלת טיפול רפואי ראשוני שוחררה לביתה עם רושם לפגיעה במסובבי הכתף והפניה להמשך בירור וטיפול במסגרת מעקב רפואי, נטילת משככי כאבים ומנוחה בת 7 ימים.

10. התובעת אשר המשיכה לסבול מכאבים והגבלה בתנועות הצוואר הכתפיים והגפיים העליונות, טופלה במסגרת קופת החולים והופנתה להמשך מעקב רפואי, בדיקות US וEMG שכוונו לכתף שמאל והפניה לביצוע טיפולי פיזיותרפיה, נטילת משככי כאבים וביצוע בדיקות נוספות.

11. בדיקת הדמיה שכוונה לכתף שמאל הדגימה פגיעה בגיד הסופראספינטוס ובדיקת EMG הדגימה רדיקלופתיה בגובה 7C-1T.

12. התובעת נבדקה ע"י מומחה אורתופדי אשר איבחן כאבים והגבלה ניכרת בטווחי תנועות כתף שמאל והיא הופנתה להמשך מעקב וטיפול מומחה כתף.

13. התובעת סבלה מכאבים עזים והגבלה ניכרת בטווחי תנועות כתף שמאל, כאבים שהקרינו לכל  אורך היד, כולל תחושת תרדמת באצבעות, היא נשלחה לייעוץ אצל אורתופד מומחה לכתף, כמו כן ייעוץ אצל רופאה תעסוקתית שהמליצה על הגבלות בתפקוד ובעבודתה.

14. התובעת טופלה אצל אורתופד מומחה לכתף, בבדיקה קלינית אובחנה רגישות בכתף ובעמוד שדרה צווארי, כמו כן הגבלה ניכרת בטווחי התנועות, המומחה שלח את התובעת להמשך טיפולי פיזיותרפיה ובדיקות MRI

15. בדיקות MRI שכוונה לכתף הדגימה קרע משמעותי בגידי השרוול המסתובב, בעקבות הממצאים ובעקבות חוסר הטבה במצבה של התובעת, לאחר שהוסבר לה על מצבה, על מיצוי הטיפול השמרני, על הסיכונים ועל תהליך השיקום הופנתה התובעת לביצוע ניתוח.

16. בעטיה של התאונה ובשים לב להגבלה הניכרת ולכאבים העזים כמו גם הצורך בהתערבות ניתוחית ומעקב רפואי אינטנסיבי, בשים לב לקביעת רופא תעסוקתי נאלצה התובעת להפסיק את עבודתה.

17. ב18/04/2025 אושפזה התובעת לצורך ביצוע ניתוח תחת הרדמה כללית, במהלכו בוצעה כריתה של זיזים גרמיים, חיבור הגידים הקרועים בחזרה לעצם, לאחר הניתוח שוחררה התובעת לביתה שכתפה מקובעת ונתונה במתלה, בהנחיה לנטילת משככי כאבים ושיקום הדרגתי בעזרת פיזיותרפיה.

18. התובעת נזקקה להמשך מעקב רפואי רצוף וקפדני לצרכי שיקומה ולשיפור טווחי תנועה כמו גם תרופות נרקוטיות והנחיה למנוחה.

רצ"ב תעודות רפואיות מסומנות, "כנספח 2".

19. מאז התאונה סובלת התובעת מכאבים והגבלה בתנועות הצוואר, הכתף וזרוע שמאל (דומיננטית) מקושי בהרמה, קושי בביצוע תפקודים ידניים, מקושי בישיבה ממושכת וריכוז, קושי בהטיה וצידוד, צורך בשימוש ונטילת משככי כאבים והטיפולים בה צפויים להימשך גם בעתיד. 

20. במועד התאונה הייתה התובעת אחות טיפת חלב, עבודה הכרוכה מעצם טיבה וטבעה בביצוע פעולות ידניות ואחריות רבה, התקשתה לאחר התאונה ותוצאותיה בביצוע עבודתה ונאלצה להפסיק את עבודתה ונגרמו לה הפסדי שכר.

21. מאז התאונה ומחמת תוצאותיה מתקשה התובעת בניהול משק ביתה ובגידול וטיפול בילידיה, נזקקת לעזרת הזולת ותיזקק לה גם בעתיד.

22. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 

חלק 3 
(4) פירוט העובדות המקנות סמכות לבית המשפט 

23. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.
24. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          195,000 ₪ 
(2)  עזרת הזולת בעבר –	           				              40,000 ₪  
(3)  הוצאות רפואיות ונסיעות לטיפולים בעבר –	           28,000 ₪ 
(4)  הסעות מיוחדות ושימוש מוגבר במוניות בעבר -            19,560 ₪

2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1. פיצוי בגין נזקיה הלא ממוניים של התובעת. 

25. הנתבעת 2 חייבת לפצות את התובעת בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	







                                                                                          ______________
						              אריאל פרייברג, עו"ד
								          ב"כ התובעת     


